СҚО-да қай сыныптың оқушылары мектепке барып білім алады
DATE: 19:00, 01 Наурыз 2021 | GMT +5
TITLE: СҚО-да қай сыныптың оқушылары мектепке барып білім алады
URL: https://kaz.inform.kz/news/sko-da-kay-synyptyn-okushylary-mektepke-baryp-bilim-alady_a3759142/
META: DATE: 19:00, 01 Наурыз 2021 | GMT +5
TOTAL WORDS: 157
AUTHOR(S):
TEXT: СҚО білім басқармасының жетекшісі Гүлмира Кәрімова брифингке қатысып, коронавирус инфекциясы бойынша жағдайдың тұрақтануына байланысты білім беру процесіне енгізіліп отырған өзгерістер жайында айтты. «Бұл өзгерістер 2 наурыздан бастап енгізіледі. Ертеңнен бастап 1-5 сынып аралығындағы оқушылар бұрынғыдай кезекші сыныптарда ғана емес, толық оқиды. Ата-аналардың өтініші бойынша бала немесе атаана, жақын туыстарының бірі ауырған жағдайда оқушыны қашықтан оқуға көшіруге болады. Жалпы мектептердің жұмысы біртіндеп қалпына келіп жатыр. Оқушылар саны 30 % аспауы қажет. Қажет болған жағдайда екі ауысымда оқитын болады», - деді Гүлмира Кәрімова. 300-ге дейін оқушысы бар қала және ауыл мектептері және мектеп бітіретін 9 және 11-сынып оқушылары бұрынғысынша дәстүрлі форматта оқи береді. Олар үшін пәндердің 70 %-ы штаттық режимде, қалғаны қашықтан оқытылады. Сыныптағы бала саны 15-тен аспауы керек. «Сондай-ақ арнайы мамандандырылған мектептерге дәстүрлі форматта оқуға рұқсат берілді. Санитарлық талаптар қатаң сақталуы қажет. Балалардың мектеп формасына келетін болсақ – олар ыңғайлы, классикалық стилде киінулері қажет. Ал 6, 7, 8, 10-сынып оқушылары сабақты қашықтан оқуды жалғастырады», - деді басқарма жетекшісі
